ΤΗΛΕΟΡΑΣΗ- ΣΧΕΔΙΑΓΡΑΜΜΑ

**ΘΕΤΙΚΕΣ ΚΑΙ ΑΡΝΗΤΙΚΕΣ ΕΠΙΔΡΑΣΕΙΣ**  
**ΑΠΟ ΤΗ ΛΕΙΤΟΥΡΓΙΑ ΤΗΣ ΤΗΛΕΟΡΑΣΗΣ**

Η τηλεόραση επαναστατικοποίησε την καθημερινή ζωή του ανθρώπου, άνοιξε νέους ορίζοντες στη σκέψη, τον πολιτισμό, τη γνώση, την επικοινωνία, την πολιτικήσυνείδηση  
-γνωστοποιεί κατακτήσεις και επιστημονικά επιτεύγματα  
- οξύνει την κρίση και τη σκέψη, αφού οι άνθρωποι είναι ενήμεροι για γεγονότα που διαδραματίζονται σε όλη την υφήλιο  
- ενεργοποιεί την πολιτική φύση του ανθρώπου, αφού οι πολίτες συμμετέχουν και εκφράζουν τη γνώμη τους για τα κοινά  
- ενισχύει και ισχυροποιεί το δημοκρατικό πολίτευμα, αφού υποχρεώνει τους ηγέτες να …δρουν δημοκρατικά   
- βοηθά στο πλησίασμα των τοπικών πολιτισμών και στην πολιτιστική αλληλεπίδραση των λαών  
-ψυχαγωγεί και μορφώνει  
- με τη διαφήμιση γνωστοποιεί τα προϊόντα που κυκλοφορούν στην αγορά  
- αναλαμβάνει ένα παγκόσμιο ενοποιητικό ρόλο, αφού καθιστά τη γη ένα πλανητικό χωριό  
- συντελεί στη διαμόρφωση μιας παγκόσμιας κοινής γνώμης

Όμως η τηλεόραση έχει και κάποιες αρνητικές παραμέτρους, αφού ελέγχεται από ανθρώπους που επανδρώνουν κάποια ή κάποιες εξουσίες  
- διοχετεύει γνώση που αποσκοπεί στη διατήρηση μιας συγκεκριμένης τάξης πραγμάτων  
- χειραγωγεί και διαμορφώνει μια ευνοϊκή γι’ αυτήν «κοινή γνώμη»  
- η πολιτισμική ενοποίηση ενέχει τον κίνδυνο αλλοίωσης της ιδιαίτερης πολιτιστικής φυσιογνωμίας των λαών  
- αποτελεί μηχανισμό που προβάλλει κοινωνικά πρότυπα συμπεριφοράς  
- παθητικοποιεί το άτομο και τον μετατρέπει σε καταναλωτή κουλτούρας  
- η ποιότητα των ψυχαγωγικών και μορφωτικών εκπομπών έχει υποβαθμιστεί τραγικά, έχει σχεδόν εκλείψει  
-προβάλλει ως πράξη ηρωισμού τη βία και το έγκλημα  
- τα μικρά και οικονομικά αδύναμα κράτη καταφεύγουν στη χρήση πληροφοριών από ισχυρότερα και έτσι χειραγωγούνται και εξωκατευθύνονται σε πολλές επιλογές τους

Η τηλεόραση λοιπόν ως τεχνολογικό επίτευγμα έχει αναμφίβολα θετική προσφορά στον άνθρωπο. Και τα αρνητικά της όμως επακόλουθα ο ίδιος ο άνθρωπος τα δημιουργεί. Συνεπώς το σημείο όπου η τηλεόραση θα λειτουργεί προαγωγικά και όχι αναιρετικά δεν ανήκει στο χώρο του μεταφυσικού αλλά μπορεί να πραγματοποιηθεί με γνώμονα τις κοινωνικές λειτουργίες.